LT Europos Sąjungos oficialusis leidinys C 148/20

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2009/C 148/11

Šis paskelbimas suteikia teisę užprotestuoti pakeitimo paraišką pagal Tarybos reglamento (EB) Nr. 510/2006 7 straipsnį. Užprotestavimo pareiškimai Komisijai turi būti pateikti per šešis mėnesius nuo šio paskelbimo.

BENDRASIS DOKUMENTAS

TARYBOS REGLAMENTAS (EB) Nr. 510/2006

„MELA DI VALTELLINA“

EB Nr.: IT-PGI-0005-0574-28.11.2006

SGN ( X ) SKVN ( )

1. Pavadinimas:

„Mela di Valtellina“

2. Valstybė narė ar trečioji šalis:

Italija

3. Žemės ūkio ar maisto produkto apibūdinimas:

3.1. Produkto rūšis (žr. II priedą):

Klasė. 1.6. Švieži ar perdirbti vaisiai, daržovės ir grūdinės kultūros

3.2. Pirmame punkte nurodyto produkto apibūdinimas:

Mela di Valtellina obuoliai auginami pasitelkiant šias tris rūšis: Red Delicious, Golden Delicious, Gala. Paruošti vartoti vaisiai turi turėti toliau aprašytas savybes. Red Delicious: stora žievė, plonas vaško sluoksnis, blizgi sodriai raudona spalva, padengianti daugiau nei 80 proc. obuolio paviršiaus, vaisius glotnus, neparudavęs, neturi riebalinės plėvelės, atsparus pažeidimams. Pailgo kūgio formos iš penkių dalių, o perpjovus pusiau išryškėja penkiakampio forma. Minimalus diametro plotis yra 65 mm. Minimalus cukraus kiekis – 10 Brikso laipsnių. Minkštimas: baltos spalvos, skleidžia vidutiniško stiprumo aromatą. Aromatas primena medų, jazminus ir abrikosus. Obuolys labai traškus ir sultingas, švelnaus skonio, rūgštokas ir kvapnus. Visiškai nekartus. Minkštimo tvirtumo rodiklis yra 5 kg/cm2 arba daugiau. Golden Delicious: ant žievelės plonas vaško sluoksnis, sunokęs būna ryškiai geltonos spalvos, kartais saulėje buvusi obuolio pusė parausta, kartais paruduoja, jautrus pažeidimams. Rutulio ar kūgio formos, lengvai perskeliamas į dvi dalis. Minimalus diametro plotis yra 65 mm. Minimalus cukraus kiekis – 11,5 Brikso laipsnių. Minkštimas kreminės baltos spalvos, skleidžia stiprų obuolio aromatą. Vidutinio kietumo, traškus ir sultingas, beveik nemiltingas. Vaisius išsiskiria švelniu, rūgštoku skoniu, rodančiu, kad obuolys yra šviežias. Sklinda vidutinio stiprumo aromatas. Visiškai nekartus. Minkštimo tvirtumo rodiklis yra 5 kg/cm2 arba daugiau. Gala: žievelė blizgios raudonos spalvos, dengiančios didžiąją dalį obuolio paviršiaus: jei obuolys atitinka Gala standartus, raudona spalva sudaro 30 proc. paviršiaus, o klonų atveju – 65 proc. Vaisius yra trumpo kūgio formos, sąlyginai lengvai pasidalija į penkias dalis. Minimalus diametro plotis yra 65 mm. Minimalus cukraus kiekis – 11 Brikso laipsnių. Minkštimas kreminės baltos spalvos, sklinda švelnus obuolio aromatas. Minkštimas vidutinio kietumo, labai sultingas ir visai nemiltingas. Švelnaus skonio, beveik nerūgštus, sklinda malonus neintensyvus aromatas. Visiškai nekartus. Minkštimo tvirtumo rodiklis yra 5 kg/cm2 arba daugiau. Obuoliai priskiriami aukščiausiai – I kategorijai.

3.3. Žaliava (tik perdirbtiems produktams):

—

3.4. Pašarai (tik gyvūninės kilmės produktams):

—

3.5. Specialūs gamybos etapai, kurie turi vykti nustatytoje vietovėje:

Gamybos procesas turi būti vykdomas nustatytoje geografinėje vietovėje.

3.6. Specialios pjaustymo, trynimo, pakavimo ir t. t. taisyklės:

Mela di Valtellina obuoliai tiekiami rinkai korėtose dėžėse (bin), kartoniniuose padėkluose, išlankstomose dėžėse (traypac), medinėse dėžutėse, daugkartinio naudojimo plastikinėse dėžutėse, sandariose kelių vaisių pakuotėse (padėkluose, dėžėse, maišuose).

3.7. Ženklinimo etiketėmis taisyklės:

Ant plomba pažymėtų pakuočių arba ant kiekvieno vaisiaus turi būti aiškiai ir įskaitomai, didesniu nei kiti pakuotės užrašai šriftu nurodytas užrašas Mela di Valtellina – Indicazione Geografija Protetta (arba sutrumpinimas IGP). Jei etiketės klijuojamos ant nepakuotų vaisių, jos turi būti suklijuotos ant ne mažesnio nei 70 proc. vaisių kiekio. Jei ant vaisių etiketės nesuklijuotos, reikėtų juos pakuoti uždarose pakuotėse, ant kurių uždedama plomba. Logotipe nurodomas užrašas Mela di Valtelina – Indicazione Geografica Protetta. Naudojamos šios spalvos: raudona (Pantone Red 032), žalia (Pantone 355) ir juoda (10 proc.). Naudojamas Futura Bold šriftas.

4. Trumpas vietovės apibūdinimas:

Mela di Valtelina gamybos vietovės yra šiose Sondrijo provincijos komunose: Albosaggia, Andalo, Valtelina, Ardenon, Berbenno di Valtellina, Bianzone, Buglio in Monte, Caiolo, Castello dell′Acqua, Castione Andevenno, Cedrasco,Cercino, Kjavena, Kjūras, Cino, Civo, Colorina, Cosio Valtellino, Dazio, Delebio, Dubinas, Faedo Valtellino, Forcola, Fusine, Gordona, Grozijus, Grozotas, Lovero, Mantello, Mazzo di Valtellina, Menarola, Mese, Mello, Montana in Valtellina, Morbenjas, Novate Mezzola, Piateda, Piantedo, Piuro, Poggiridenti, Ponte in Valtellina, Postalesio, prata Camportaccio, Rogolo, Samolakas, San Giacomo Filippo, Sernio, Sondalas, Sondrijus, Spriana, Talamona, Teljas, Tiranas, Torre di Santa Maria, Tovo di Santa′Agata, Traona, Tresivio, Verčėja, Vervio, Villa si Chiavenna, Villa di Tirano.

5. Ryšys su vietove:

5.1. Vietovės ypatumai:

Mela di Valtelina auginimo vietovė ypatinga dėl palankios Valtelinos slėnio padėties. Slėnį rytuose, vakaruose ir šiaurėje supa Reinio Alpės, o pietuose – Dunojaus Alpės. Todėl slėnyje vyrauja švelnus klimatas, susidaro ypatinga vėdinimo sistema dėl šilto ir sauso vėjo feno, susidarančio dėl staiga pakylančių temperatūrų ir krentančios drėgmės atmosferoje. Slėnis driekiasi 200–900 m aukštyje virš jūros lygio. Būtent todėl plantacijas lengvai pasiekia saulė ir vėjas. Plantacijos išsidėstę ant grublėtų ir laidžių aliuvinių kraterių, faktiškai neužsistovi vanduo, o žemė yra silpnai rūgšti arba rūgšti.

5.2. Produkto ypatumai:

Organoleptinė analizė parodė trijų Mela di Valtellina obuolių veislių panašumus – kietas, standus, traškus ir kvapnus minkštimas: Jo īpaši:

— Gala obuolio minkštimas yra vidutiniškai standus, labai sultingas ir visai nemiltingas. Obuolys yra švelnaus skonio, beveik nerūgštus, nekartus, sklinda malonus nestiprus aromatas.

— Golden Delicious obuolio minkštimas yra vidutiniškai kietas, traškus ir sultingas, nemiltingas. Obuolys yra švelnaus skonio, skleidžia stiprų aromatą.

— Red Delicious obuolys stipriai kvepia medumi, jazminais ir abrikosais. Minkštimas yra labai kietas, traškus ir sultingas, skleidžia vidutinio stiprumo aromatą.

Kita šių vaisių savybė yra jų ryški spalva ir patraukli pailga forma, o jų pranašumus dar labiau sustiprina palankios saulės sąlygos, susidarančios dėl ypatingos slėnio padėties, aprašytos 4 punkte.

5.3. Priežastinis geografinės vietovės ir kurios nors produkto savybės, reputacijos ar kito požymio ryšys:

Mela di Valtellina vardas žinomas nuo Antrojo pasaulinio karo, kai, padedant įvairių vaisių ir daržovių kooperatyvams ir bendradarbiaujant su akademinėmis įstaigomis, šių obuolių populiarumas išaugo ir Valtelinos slėnyje išsivystė obuolių auginimo sektorius. Dar 1968 m. Ponte in Valtellina įvyko Antrasis nacionalinis kalnų vaisių auginimo kongresas, kurį rėmė Societa Orticola Italiana, o 1983 m. įvyko Kalnų vaisių veislių pasirinkimo ir auginimo atnaujinimo kongresas.

Obuolių auginimas remiasi tam tikrais bendrais tradiciniais auginimo metodais. Šie metodai taikomi profesionaliai auginant obuolius, metams bėgant ir prisidedant auginimo pažangai ši veikla tapo viena iš pagrindinių slėnio ekonomikos sričių, daug veiklos rūšių susijusių su obuolių auginimu: mechanizacija, drėkinimo inžinerija, technikos priemonių tiekimas, prekybos, pakavimo, transporto paslaugos ir t. t. Dėl šios rūšies obuolių užsitarnauto prestižo imtasi investicijų, kaip, pavyzdžiui, aštuntajame dešimtmetyje sukurta 2 000 ha drėkinanti sistema Consorzio Sponda Soliva, kuri buvo finansuota iš Europos fondų EŽŪOGF.

Vis augantį vartotojų pasitikėjimą lemia aukšta auginimo vietovės kokybė. Dėl unikalios slėnio padėties – kalnuose nuo rytų iki vakarų, visose obuolių auginimo teritorijose – vaisius pasiekia daugiau saulės, o tai jiems suteikia 3.2 punkte aprašytų savybių. Toks reljefas, dėl kurio vaisiai gauna labai daug saulės, taip pat tinkami dienos ir nakties temperatūrų skirtumai, purus dirvožemis, kuriame visai neužsistovi vanduo ir gera kritulių pusiausvyra, dėl kurios obuolio žievelė pakaitomis drėkinama ir džiovinama, prisideda prie obuolio nokimo, o kartu leidžia išlaikyti kietą traškų minkštimą ir pailgą bei šiek tiek briaunuotą formą.

Trys veislės, kurioms taikoma geografinė nuoroda, yra pačios geriausios iš Valtelinos slėnyje auginamų veislių. Būtent šios trys veislės – Golden Delicious, Red Delicious ir Gala – palaipsniui sutelkė augintojų ir vartotojų dėmesį, nes šios veislės gali geriausiai išnaudoti teritorijos teikiamus privalumus, į kuriuos įeina ir žmogiškasis veiksnys.

Teritorijos savybės ir žmogaus gebėjimai per daugelį metų išsaugoti auginimo metodus ir kartu atsižvelgti į slėnio ir kalnų apsaugą, bei gamintojų ryžtas nuo devintojo dešimtmečio etiketėse nurodyti vartotojams, kad obuoliai užauginti būtent šiose teritorijose, prisidėjo prie produkto paplitimo Italijoje ir užsienyje. Tai patvirtina faktas, kad Mela di Valtellina obuoliai pardavinėjami moderniuose prekybos taškuose ir specializuotose parduotuvėse, kuriose jie užima itin aukštas kokybės pozicijas. 1968 m. vidutinė užregistruota Golden veislės obuolių kaina yra 85 liros, o Red rūšies – 80 lirų, o 1974 m. atitinkamai kaina pakilo iki 105 ir 110 lirų. Nuo 1996 m. kaina kilo, kol 2006 m. Golden veislės obuoliai pasiekė 0,31 EUR/kg, Red ir Gala – 0,37 EUR/kg kainą. Šių trijų veislių obuolių kainos užsienyje buvo maždaug dešimčia proc. didesnės, negu nacionalinėje rinkoje.

Nuoroda į specifikacijos paskelbimą:

Valdžios institucijos pradėjo nacionalinę užprotestavimo procedūrą, paskelbdamos saugomos geografinės nuorodos Mela di Valtellina pripažinimo paraišką 2005 m. lapkričio 21 d. Italijos Respublikos oficialiajame leidinyje Nr. 271.

Visą produkto specifikacijos tekstą galima rasti:

— interneto svetainėje: www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop%20Igp%20e%20Stg arba